**Szigetmonostor Község Önkormányzata Képviselő-testületének 9/2022. (VI. 30.) önkormányzati rendelete**

**a helyi adókról**

 Hatályos: 2025. 01. 01

Szigetmonostor Község Önkormányzatának Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)e szerinti feladatkörében eljárva, Magyarország helyi önkormányzatairól szóló [2011. évi CLXXXIX. törvény 143. § (4) bekezdés](https://njt.hu/jogszabaly/2011-189-00-00#SZ143@BE4)ében, valamint a helyi adókról szóló [1990. évi C. törvény 1. § (1) bekezdés](https://njt.hu/jogszabaly/1990-100-00-00#SZ1@BE1)ében, a [6. §](https://njt.hu/jogszabaly/1990-100-00-00#SZ6)-ban foglalt felhatalmazás alapján a következőket rendeli el:

*I. Fejezet*

*Általános rendelkezések*

**1. §** Szigetmonostor Község Önkormányzata az alábbi helyi adók bevezetését rendeli el:

a) Építményadó

b) Telekadó

c) Idegenforgalmi adó

d) Helyi iparűzési adó

e) Kommunális adó

**2. §** E rendeletben meghatározott adókedvezményeket nem veheti igénybe az az adóalany, akinek az önkormányzat felé az adóév első napján adótartozása áll fenn.

*II. Fejezet*

*Építményadó*

**1. Az építményadó alapja**

**3. §** Az adó alapja az építmény m2-ben számított hasznos alapterülete.

**2. Az építményadó mértéke**

**4. §** Az építményadó éves mértéke:

a) műhely esetében 1200 Ft/m2

b) üzlethelyiség esetében 1200 Ft/m2

c) vendéglátó-ipari tevékenységre használt építmény esetében 1200 Ft/m2

d) nyaraló, hétvégi ház, üdülő és a kommunális adó hatálya alá nem eső lakóház esetében 1200 Ft/m2

e) minden egyéb építmény esetében 500Ft/m2

**3. Adókedvezmények, mentességek**

**5. §1**(1) Mentes az építményadó alól a helyi adókról szóló [1990. évi C. törvény (a továbbiakban: Htv.) 13. §](https://njt.hu/jogszabaly/1990-100-00-00#SZ13) és 13/A §-ában foglaltakon túlmenően a lakóház, amennyiben kommunális adófizetési kötelezettség terheli.

*III. Fejezet*

*Telekadó*

**4. A telekadó alapja**

**6. §** Az adó alapja a telek m2-ben számított területe.

**5. A telekadó mértéke**

**7. §2**Az adó évi mértéke Szigetmonostor község belterületén

a) a [b)](https://or.njt.hu/eli/731069/r/2022/9#SZ7@BE0@POB) és [c) pont](https://or.njt.hu/eli/731069/r/2022/9#SZ7@BE0@POC)ba nem tartozó telkek esetén 170 Ft/m2,

b) Gksz-1 övezetébe tartozó telek esetén, amennyiben a telek tulajdonosa minimum xxx Ft. helyi iparűzési adót fizet: 120 Ft/m2, egyébként 240 Ft/m2,

c) Vi-3, K-ki és Kb-Ki-2 övezetébe tartozó telek esetén, amennyiben a telek tulajdonosa minimum xxx Ft. helyi iparűzési adót fizet: 60 Ft/m2, egyébként 120 Ft/m2,

50.- Ft/m2.

**6. Adókedvezmények, mentességek**

**8. §** (1)3

(2) Mentes az adó alól

a) Szigetmonostor Ófalu településrészen az építménnyel rendelkező telkek esetében 1000 m2

b) Szigetmonostor Horány településrészen az építménnyel rendelkező telkek esetében 360 m2

c)4 a belterületi beépítetlen, a Belterületi Szabályozási Tervben Lf3, Vt2 és Z-kk övezeti besorolású telek,

d)5 600-2000 m2 területű adóköteles adóalap esetén a 600 m2 feletti rész,

e)6 2001-3000 m2 területű adóköteles adóalap esetén az 1300 m2 feletti rész,

f)7 3001-4000 m2 területű adóköteles adóalap esetén a 2000 m2 feletti rész,

g)8 4001 m2 feletti területű adóköteles adóalap esetén a 3300 m2 feletti rész,

h) lakóingatlannal rendelkező telek, amennyiben kommunális adó hatálya alá esik

(3)9 Adómentesség, illetve adókedvezmény nem adható vállalkozó adóalanyok üzleti célt szolgáló telkére.

*IV. Fejezet*

*Idegenforgalmi adó*

**7. Az adó alapja**

**9. §** Az adó alapja a megkezdett vendégéjszakák száma.

**8. Az adó mértéke**

**10. §** Az adó mértéke személyenként és vendég éjszakánként 550 Ft.

**9. Az adó megfizetése**

**11. §** (1) Az adó beszedésére kötelezettnek a megfizetett adót a beszedést követő hó 15-ig kell az önkormányzati adóhatósághoz befizetnie.

(2) Az [(1) bekezdés](https://or.njt.hu/eli/731069/r/2022/9#SZ11@BE1) szerint fizetendő idegenforgalmi adót a beszedésre kötelezett akkor is tartozik befizetni, ha annak beszedését elmulasztotta.

(3) Az adó késedelmes befizetése esetén az esedékesség napjától késedelmi pótlékot kell fizetni.

**10. Bejelentkezés, az adó bevallása**

**12. §** (1) Az adóbeszedésre kötelezettnek, az adóköteles bevételszerző tevékenységét annak megkezdésétől számított 15 napon belül az önkormányzati adóhatóságnak írásban kell bejelentenie.

(2) Az adóbeszedésre kötelezett az általa beszedett adót havonként a befizetéssel együtt vallja be az erre a célra rendszeresített űrlapon.

(3) A bejelentkezés, illetve a bevallás – ki nem mentett – elmulasztása (késedelmes teljesítése) esetén az önkormányzati adóhatóság mulasztási bírságot szab ki.

(4) Az adó megfizetése az adóbevallást nem pótolja.

*V. Fejezet*

*Helyi iparűzési adó*

**11. Az adó mértéke**

**13. §** (1)10 Állandó jelleggel végzett iparűzési tevékenység esetén az adó évi mértéke az adóalap 1,8 %-a.

(2) Az adóévben fizetendő (megállapított) települési adó összege csökkenti az adóévi iparűzési adó összegét.

**12. Adókedvezmények, mentességek**

**14. §** 33% mértékű adókedvezmény illeti meg azt a háziorvost, védőnő vállalkozót, akinek/amelynek a [Htv. 39/C. § (3) bekezdés](https://njt.hu/jogszabaly/1990-100-00-00#SZ39C@BE3)e alapján a vállalkozási szintű iparűzési adóalapja az adóévben a 20 millió forintot nem haladja meg.

*VI. Fejezet*

*Kommunális adó*

**12/A.11 Az adókötelezettség, az adó alanya**

**14/A. §12**(1) Kommunális adókötelezettség terheli azt a magánszemély tulajdonában lévő, lakás céljára szolgáló ingatlant, amelyben állandó lakosként életvitelszerűen tartózkodnak.

(2) Kommunális adókötelezettség terheli azt a magánszemélyt, aki az önkormányzat illetékességi területén nem magánszemély tulajdonában álló lakás bérleti jogával rendelkezik. Ebben az esetben a [Htv.](https://njt.hu/jogszabaly/1990-100-00-00) 24.§ szerinti személy az adó alanya.

**13. Az adó mértéke**

**15. §13**Az adó évi mértéke adótárgyanként, és lakásbérleti jogonként 20 000 Ft/év.

**14. Adókedvezmények, mentességek**

**16. §** (1)14 Az ingatlan-nyilvántartás hatályos adatai szerint az ingatlan vonatkozásában haszonélvezeti joggal, vagy tulajdonjoggal rendelkező egyedülálló nyugdíjas, aki állandó lakos, és az ingatlanban más személy sem lakóhellyel, sem tartózkodási hellyel nem rendelkezik, és az ingatlant nem is lakja, az éves kommunális adóból 40% kedvezményre jogosult.

(2) Mentes a magánszemélyek kommunális adója alól

a)15

b)16 az ingatlan-nyilvántartás hatályos adatai szerint az ingatlan vonatkozásában haszonélvezeti joggal, vagy tulajdonjoggal rendelkező egyedül élő 90 éven felüli adóalany, aki az adott ingatlanban állandó lakosként bejelentett személy, ha ott más személy sem lakóhellyel, sem tartózkodási hellyel nem rendelkezik és az ingatlant más személy nem is lakja.

*VII. Fejezet*

*Záró rendelkezések*

**17. §** Hatályát veszti a Szigetmonostor Község Önkormányzata Képviselő-testületének 12/2011. (XI.28.) számú rendelete a helyi adókról egységes szerkezetben az 1/2013. (I.29.), az 5/2013. (III.22.), a 8/2013. (VII.2.), a 10/2013. (XI.26.), a 13/2016. (VII.04.), a 15/2017. (VII.04.), a 24/2017. (XI.27.), a 19/2018. (X.01.), az 1/2019. (II.1.), valamint a 24/2019. (XI.12.) rendeletekkel, valamint a Szigetmonostor Község Önkormányzata Képviselő-testületének 9/2021. (XI.2.) számú rendelete a helyi adókról szóló 12/2011 (XI.28.) rendelet módosításáról és a Szigetmonostor Község Önkormányzata Képviselő-testületének 13/2021. (XII.2.) számú rendelete a helyi adókról szóló 12/2011 (XI.28.) rendelet módosításáról.

**18. §** Ez a rendelet 2022. július 1-jén lép hatályba.

**19. §17**Jelen rendelet rendelkezéseit 2023. január 1. napjától kell alkalmazni.